Държавен вестник, бр. 39, 2011 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  39
съгласуване с компетентните органи. Съгла-
суването с компетентните органи се извършва 
по ред, определен с инструкция на министъра 
на вътрешните работи, министъра на външните 
работи и председателя на Държавна агенция 
„Национална сигурност“ (ДАНС).
(6) За справки за целите на отчет и ста-
тистика, без да се позволява установяване на 
самоличността на отделни кандидати, служите-
лите по чл. 2, ал. 3, т. 2 имат право на достъп 
до следните данни: 
1. информация за състоянието на визата;
2. компетентния орган за издаване на визи, 
включително неговото местонахождение;
3. настоящо гражданство на кандидата за 
виза;
4. държава членка на първо влизане;
5. дата и място на заявлението за издаване 
на виза или на решението относно визата;
6. вида на издадената виза;
7. вида на документа за задгранично пътуване;
8. посочените основания за всяко решение, 
отнасящо се до визата, или за заявлението за 
издаване на виза;
9. компетентния орган за издаване на визи, 
включително неговото местонахождение, от-
казал издаването на виза, и датата на отказа;
10. случаи, при които същият кандидат е 
подал заявления за издаване на виза в повече 
от един орган за издаване на визи, като се 
посочват тези органи за издаване на визи, 
местонахождението им и датите на отказите;
11. основна цел на пътуването;
12. случаите, в които пръстовите отпечатъци 
на кандидата не могат да бъдат събрани поради 
фактическа невъзможност или поради причини, 
предвидени в нормативен акт.
Чл. 3. (1) Достъп до данни от НВИС при 
осъществяване на правомощията по съгласу-
ване на визи за дългосрочно пребиваване се 
предоставя на:
1. оправомощени служители на дирекция 
„Миграция“ на МВР и на звената „Миграция“ 
при ОДМВР и СДВР; 
2. оправомощени служители на ДАНС.
(2) Условията и редът за съгласуването на 
визи по ал. 1 се уреждат с инструкция, издадена 
от министъра на вътрешните работи, министъра 
на външните работи и председателя на ДАНС.
Чл. 4. Оправомощаването на служителите 
по чл. 2 и 3 се извършва:
1. за служителите по чл. 2, ал. 3, т. 1 – със 
заповед на ръководителя на задграничното 
представителство след съгласуване с дирекция 
„Консулски отношения“ на МВнР;
2. за служителите по чл. 2, ал. 3, т. 2 – със 
заповед на министъра на външните работи;
3. за служителите по чл. 2, ал. 3, т. 3 – със 
заповед на директора на ГДГП;
4. за служителите по чл. 2, ал. 3, т. 4 и по 
чл. 3, ал. 1, т. 1 – със заповед на директора 
на дирекция „Миграция“ и на директорите на 
ОДМВР и СДВР;
5. за служителите по чл. 3, ал. 1, т. 2 – със 
заповед на председателя на ДАНС.
Г л а в а  т р е т а
ДОСТЪП ДО ДАННИ ЗА ПРОВЕРКИ И 
СПРАВКИ С ЦЕЛ, РАЗЛИЧНА ОТ ИЗДА-
ВАНЕТО НА ВИЗИ
Чл. 5. Достъп до НВИС и ВИС на ЕС за 
преглед на данни се предоставя:
1. при проверка на граничните контролно-
пропускателни пунктове по външните граници;
2. при проверки на територията на страната;
3. за установяване самоличност на чужд 
гражданин;
4. за определяне на отговорността за раз-
глеждане на заявленията за искане на убежище 
и за разглеждане на заявления за убежища;
5. за предотвратяване, разкриване и разслед-
ване на терористични действия и престъпле-
ния, определени в чл. 36, ал. 1 от Закона за 
екстрадицията и Европейската заповед за арест.
Чл. 6. Достъп до данни при проверка на 
граничните контролно-пропускателни пункто-
ве по външните граници с цел проверка на 
самоличността на притежателя на виза и/или 
проверка на автентичността на визата, и/или 
дали са изпълнени условията за влизане на те-
риторията на Република България се предоставя 
на ГДГП на МВР.
Чл. 7. Достъп до данни за проверки на 
територията на страната с цел проверка 
на самоличността на притежателя на виза  
и/или проверка на автентичността на визата, 
и/или дали са изпълнени условията за влизане,  
престой и пребиваване на територията на Ре-
публика България се предоставя на дирекция 
„Миграция“ на МВР, на звената „Миграция“ 
при ОДМВР и СДВР и на ГДГП на МВР за 
проверки в граничната зона.
Чл. 8. Достъп до данни за удостоверяване 
на самоличност на лице, което не отговаря 
или вече не отговаря на условията за влизане, 
престой и пребиваване, с цел установяване дали 
са изпълнени условията за влизане, престой 
и пребиваване на територията на Република 
България се предоставя на ГДГП на МВР.
Чл. 9. Достъп до данни за определяне на 
отговорността за разглеждане на заявленията 
за искане на убежище и достъп до данни с цел 
разглеждане на заявления за убежища се пре-
доставя на Държавната агенция за бежанците 
(ДАБ) при Министерския съвет.
Чл. 10. Достъп до данни за предотвратява-
нето, разкриването и разследването на теро-
ристични действия и престъпления, определени 
в чл. 36, ал. 1 от Закона за екстрадицията и 
Европейската заповед за арест, се предоставя 
чрез националната главна точка за достъп до 
данни на ВИС на ЕС на: